EL
C 285/4
Επίσημη Εφημερίδα της Ευρωπαϊκής Ένωσης
14.8.2023
5.
Η συμβουλευτική επιτροπή (15 κράτη μέλη) συμφωνεί με την εκτίμηση της Επιτροπής ότι η κοινοποιηθείσα πράξη δεν είναι πιθανό να παρακωλύσει σημαντικά τον αποτελεσματικό ανταγωνισμό λόγω κάθετων μη συντονισμένων αποτελεσμάτων που προκύπτουν από τον στοχευμένο αποκλεισμό ανταγωνιστών διανομέων βιντεοπαιχνιδιών για κονσόλες συνεπεία της στοχευμένης στρατηγικής ολικού ή μερικού αποκλεισμού από εισροές εκ μέρους της οντότητας που θα προκύψει από τη συγχώνευση λόγω του περιορισμού ή της υποβάθμισης της πρόσβασης σε AAA βιντεοπαιχνίδια βολών για κονσόλες της Activision Blizzard.
6.
Η συμβουλευτική επιτροπή (15 κράτη μέλη) συμφωνεί με την εκτίμηση της Επιτροπής ότι η κοινοποιηθείσα πράξη είναι πιθανό να παρακωλύσει σημαντικά τον αποτελεσματικό ανταγωνισμό λόγω κάθετων μη συντονισμένων αποτελεσμάτων που προκύπτουν από τον στοχευμένο αποκλεισμό από εισροές ανταγωνιστών διανομέων βιντεοπαιχνιδιών για κονσόλες ή H/Y που προσφέρουν υπηρεσίες ροής παιχνιδιών στο υπολογιστικό νέφος συνεπεία του αποκλεισμού από την προμήθεια παιχνιδιών για κονσόλες και H/Y της Activision Blizzard εκ μέρους της οντότητας που θα προκύψει από τη συγχώνευση.
7.
Η συμβουλευτική επιτροπή (15 κράτη μέλη) συμφωνεί με την εκτίμηση της Επιτροπής ότι η κοινοποιηθείσα πράξη είναι πιθανό να παρακωλύσει σημαντικά τον αποτελεσματικό ανταγωνισμό στην αγορά προμήθειας λειτουργικών συστημάτων Η/Υ λόγω διαγώνιων αποτελεσμάτων που προκύπτουν από τη σύνδεση των παιχνιδιών της Activision Blizzard με τη διανομή παιχνιδιών από τη Microsoft μέσω υπηρεσιών ροής παιχνιδιών στο υπολογιστικό νέφος στο λειτουργικό σύστημα Windows.
Δεσμεύσεις 8.
Η συμβουλευτική επιτροπή (12 κράτη μέλη) συμφωνεί με το συμπέρασμα της Επιτροπής ότι η άδεια χρήσης καταναλωτή και η άδεια χρήσης παρόχου ροής που προσφέρθηκαν από το κοινοποιούν μέρος στις 20 Απριλίου 2023 εξαλείφουν τις ανησυχίες σχετικά με i) τον αποκλεισμό από εισροές των παρόχων των ανταγωνιστών διανομέων βιντεοπαιχνιδιών για κονσόλες ή Η/Υ που προσφέρουν υπηρεσίες ροής παιχνιδιών στο υπολογιστικό νέφος συνεπεία του αποκλεισμού από την προμήθεια παιχνιδιών της Activision Blizzard για κονσόλες και H/Y εκ μέρους της οντότητας που θα προκύψει από τη συγχώνευση και ii) τα διαγώνια αποτελέσματα που προκύπτουν από τη σύνδεση των παιχνιδιών της Activision Blizzard με τη διανομή παιχνιδιών από τη Microsoft μέσω υπηρεσιών ροής παιχνιδιών στο υπολογιστικό νέφος στο λειτουργικό σύστημα Windows.
1 κράτος μέλος διαφωνεί.
2 κράτη μέλη απέχουν.
9.
Η συμβουλευτική επιτροπή (12 κράτη μέλη) συμφωνεί με την Επιτροπή ότι, με την προϋπόθεση της πλήρους τήρησης των τελικών δεσμεύσεων που πρότεινε να αναλάβει το κοινοποιούν μέρος στις 20 Απριλίου 2023, η κοινοποιηθείσα πράξη δεν είναι πιθανό να παρακωλύσει σημαντικά τον αποτελεσματικό ανταγωνισμό στην εσωτερική αγορά ή σε σημαντικό τμήμα αυτής.
1 κράτος μέλος διαφωνεί.
2 κράτη μέλη απέχουν.
Συμβατότητα με την εσωτερική αγορά και τη συμφωνία για τον Ευρωπαϊκό Οικονομικό Χώρο 10.
Η συμβουλευτική επιτροπή (12 κράτη μέλη) συμφωνεί με την Επιτροπή ότι η κοινοποιηθείσα συγκέντρωση πρέπει, συνεπώς, να κηρυχθεί συμβατή με την εσωτερική αγορά και τη συμφωνία για τον Ευρωπαϊκό Οικονομικό Χώρο (2) σύμφωνα με το άρθρο 2 παράγραφος 2 και το άρθρο 8 παράγραφος 2 του κανονισμού συγκεντρώσεων και το άρθρο 57 της συμφωνίας για τον Ευρωπαϊκό Οικονομικό Χώρο.
1 κράτος μέλος διαφωνεί.
2 κράτη μέλη απέχουν.
(2) ΕΕ L 1 της 3.1.1994, σ.
3.